Boy Rafli Amar

Irjen. Pol. Drs. Boy Rafli Amar gala Datuak Rangkayo Basa () adolah perwira tinggi Polri nan manjabat sabagai Wakil Kapalo  Lambago Pendidikan dan Latihan POLRI (Waka LEMDIKLAT POLRI)."Boy Rafli Amar Jadi Kapolda Banten" Okezone.com, 17-12-2014. Diakses 18-12-2014. Sabalunnyo baliau manjabat sabagai Kapolda Papua, Kapalo Divisi Humas Polri, Kapolda Banten, Karopenmas Divhumas Polri (Kapalo Biro Panarangan Masyarakaik-Divisi Hubuangan Masyarakaik-Kapolisian Republik Indonesia). Baliau mandapek pangkek bintang ciek wakatu manduduki jabatan Karopenmas Divhumas Polri pado bulan Juni 2012 sasudah promosi dari jabatan sabalunnyo, yakni Kabagpenum Ropenmas Divhumas Polri jo pangkek Komisaris Besar Polisi."Boy Rafli 'Diuber' Ibu Hamil" Kompas.com, 14-11-2012. Diakses 19-08-2013.

Bulan Agustus 2015 ado kaba nan mangatokan baliau ka ditarik baliak ka Mabes Polri manduduaki jabatan Kepala Divisi Humas Mabes Polri manggantikan Irjen. Pol.  Anton Charliyan nan ka diangkek manjadi Kepala Kepolisian Daerah (Kapolda) Bali.

 Riwayaik 
 Kahidupan pribadi 
Boy Rafli Amar lahia di Jakarta pado 25 Maret 1965 dari pasangan Minangkabau. Ayah baliau barasa dari Solok sadangkan ibu baliau dari Koto Gadang, Agam, Sumatera Barat. Baliau adolah cucu dari sastrawan Indonesia, Aman Datuk Madjoindo. Boy manikah jo Irawati dan alah dikaruniai duo urang anak."Tinggalkan Padang, Kombes Boy Rafli Teteskan Air Mata"  Padangtoday.com. Diakses 19-08-2013.

Pado tanggal 29 November 2013, baliau diangkek manjadi pangulu kaum suku Koto, Nagari Koto Gadang, Agam, bagala Datuak Rangkayo Basa."Boy Rafli Dapat Gelar Dt. Rangkayo Basa" Republika.co.id, 02-12-2013. Diakses 19-08-2013.

 Pandidikan jo karier 
Boy Rafli Amar manampuah pandidikan di Akademi Kepolisian (Akpol) dan lulus pado taun 1988 jo pangkek Inspektur Dua Polisi (Ipda). Pado taun 1991 pangkeknyo naiak manjadi Inspektur Satu Polisi (Iptu). Katiko bapangkek Komisaris Polisi pado taun 1999, baliau ditugaihan ka Bosnia sabagai Wakil Komandan Kontingen Garuda XIV."Boy Rafli, Antara Homesick dan Anak Hilang"  Detik.com, 15-03-2010. Diakses 19-08-2013.

 Jenjang karier 
 Wakil Komandan Kontingen Garuda XIV (1999)
 Kapolres Pasuruan Jawa  Timur (2006)
 Kanit Negosiasi Subden Penindak Densus 88/Anti Teror Mabes Polri
 Direskrim Polda Maluku Utara (2008)
 Kapoltabes Padang (2008)
 Kabid Humas Polda Metro Jaya (2009)
 Kabagpenum Ropenmas Divhumas Polri (2010)
 Karopenmas Divhumas Polri (2012)
 Kapolda Banten (2014)

 Penghargaan 
 Penghargaan dari PBB dalam bidang perdamaian
 Satya Lencana Kesetiaan 16 Tahun

 Rujuakan 

 Pautan lua 
 "Boy Rafli Amar Miliki Banyak Penggemar Wanita" JPNN.com, 13-11-2012. Diakses 19-08-2013.

Kategori:Tokoh Polri
Kategori:Tokoh Minangkabau
B
Kategori:Tokoh dari Agam